pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมอุทยานประวัติศาสตร์สุโขทัย เปิดตลาดประชารัฐ ตลาดวัฒนธรรม ถนนสายวัฒนธรรม 800 ปีกรุงสุโขทัย พร้อมพบปะประชาชน
วันจันทร์ที่ 25 ธันวาคม 2560
นายกรัฐมนตรีเยี่ยมชมอุทยานประวัติศาสตร์สุโขทัย เปิดตลาดประชารัฐ ตลาดวัฒนธรรม ถนนสายวัฒนธรรม 800 ปีกรุงสุโขทัย พร้อมพบปะประชาชน
นายกรัฐมนตรีเยี่ยมชมอุทยานประวัติศาสตร์สุโขทัย และเปิดตลาดประชารัฐ ตลาดวัฒนธรรม ถนนสายวัฒนธรรม 800 ปีกรุงสุโขทัย พร้อมพบปะประชาชน
วันนี้ (25 ธันวาคม 2560) เวลา 18.45 น. ณ อุทยานประวัติศาสตร์สุโขทัย พลเอก ประยุทธ์ จันทร์โอชา นายกรัฐมนตรี เยี่ยมชมอุทยานประวัติศาสตร์สุโขทัย และเปิดตลาดประชารัฐ ตลาดวัฒนธรรม ถนนสายวัฒนธรรม 800 ปีกรุงสุโขทัย พร้อมพบปะประชาชน โดยนายกรัฐมนตรีและคณะ ได้นั่งรถรางเยี่ยมชมอุทยานประวัติศาสตร์สุโขทัย สักการะอนุสาวรีย์พ่อขุนรามคําแหงมหาราช พร้อมชมการแสดงของนักเรียนที่มาต้อนรับ
ผู้ว่าราชการจังหวัดสุโขทัย กล่าวต้อนรับนายกรัฐมนตรีและคณะรัฐมนตรี โดยสรุปว่า จังหวัดสุโขทัยได้บริหารงานตามโครงการประชารัฐร่วมใจ ยึดถือตามหลักของศาสตร์พระราชา ทําให้ประชาชนในจังหวัดได้มีความคิดริเริ่มและสามารถแก้ไขปัญหาได้ด้วยตนเอง
โอกาสนี้ นายกรัฐมนตรีได้กล่าวขอบคุณประชาชนที่มารอพบ และขอบคุณทุกคนที่ร่วมเป็นหนึ่งในดินแดนที่มีความสุขและมีความสมัครสมานสามัคคีกันโดยเป็นพลังประชารัฐ ซึ่งรัฐบาลมีความตั้งใจเปลี่ยนผู้มีรายได้น้อยและรายได้ปานกลางให้มีรายได้ที่สูงขึ้น โดยรัฐบาลได้สร้างความร่วมมือร่วมใจในทุกภาคส่วน พร้อมกับนายกรัฐมนตรีได้กล่าวชื่นชมจังหวัดสุโขทัย ว่าเป็นนครแห่งประวัติศาสตร์ที่มีความสําคัญเป็นอย่างยิ่ง ซึ่งคําว่า “สุโขทัย” มาจากสองคํา คือ “สุข+อุทัย” หมายความว่า “รุ่งอรุณแห่งความสุข” และยังมีรอยอดีตแห่งความรุ่งเรืองให้ลูกหลานไทยได้มาศึกษาเยี่ยมชมในทุกวันนี้ จึงเป็นจังหวัดท่องเที่ยวที่สําคัญจังหวัดหนึ่งของเมืองไทย
นายกรัฐมนตรีได้กล่าวมอบหมายให้กระทรวงการท่องเที่ยวและการกีฬา และกระทรวงวัฒนธรรมดําเนินการบูรณาการการท่องเที่ยวให้เชื่อมโยงกับหลาย ๆ ภาคส่วน ให้เชื่อมโยงการท่องเที่ยวเชิงกีฬา และท่องเที่ยวเชิงสุขภาพ เสริมสร้างการเรียนรู้ด้านประชารัฐ ให้นําระบบไอทีมาใช้ให้เกิดประโยชน์สูงสุด และให้ยึดถือตามหลักเศรษฐกิจพอเพียง ให้สร้างความเข้มแข็งในระดับภูมิภาค และในระดับจังหวัดต้องสร้างจุดแข็งของสินค้าในจังหวัด โดยจะต้องมีการเชื่อมโยงด้านการท่องเที่ยวให้ครอบคลุมทั่วประเทศในปี 2561-2562
จากนั้นนายกรัฐมนตรี ได้ทําพิธีเปิดตลาดวัฒนธรรมโดยการตีฆ้อง 3 ครั้ง แล้วชมการแสดงพื้นบ้าน อาทิ ลิเก มอญซ่อนผ้า จากเด็กนักเรียนที่มารอต้อนรับ และนายกรัฐมนตรีได้เขียนลวดลายบนชามสังคโลก ก่อนเดินชมตลาดประชารัฐ ตลาดวัฒนธรรม ถนนสายวัฒนธรรม 800 ปีกรุงสุโขทัย พร้อมกล่าวทักทายประชาชน และชิมอาหารจากร้านค้าต่าง ๆ ในงานอย่างเป็นกันเอง โดยตลาดประชารัฐดังกล่าวจัดในรูปแบบตลาดย้อนยุค มีอาหารหลากหลายรสชาติ มีกิจกรรมและการละเล่นต่าง ๆ มากมาย และก่อนที่นายกรัฐมนตรีจะเดินทางกลับ ได้ชมการแสดง แสง สี เสียง ที่เล่าถึงประวัติเรื่องราวในประวัติศาสตร์ของจังหวัดสุโขทัยได้อย่างงดงาม
................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-‘ประภัตร’ ตรวจสะพานปลาสมุทรปราการ
วันพฤหัสบดีที่ 17 ตุลาคม 2562
‘ประภัตร’ ตรวจสะพานปลาสมุทรปราการ
‘ประภัตร’ ตรวจสะพานปลาสมุทรปราการ กําชับสะพานปลาทุกแห่งต้องถูกสุขอนามัย ยกระดับได้มาตรฐานสากล สร้างความเชื่อมั่นให้ผู้บริโภคทั้งในและต่างประเทศ เร่งปรับโฉมใหม่ เป็นศูนย์กลางการแปรรูปที่ทันสมัย
‘ประภัตร’ตรวจสะพานปลาสมุทรปราการกําชับสะพานปลาทุกแห่งต้องถูกสุขอนามัยยกระดับได้มาตรฐานสากลสร้างความเชื่อมั่นให้ผู้บริโภคทั้งในและต่างประเทศเร่งปรับโฉมใหม่เป็นศูนย์กลางการแปรรูปที่ทันสมัย
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์พร้อมคณะตรวจเยี่ยมและรับฟังการดําเนินงานของสะพานปลาสมุทรปราการจ.สมุทรปราการโดยมีคณะผู้บริหารและเจ้าหน้าที่สะพานปลาสมุทรปราการให้การต้อนรับพร้อมกันนี้ได้ประชุมหารือการพัฒนาท่าเทียบเรือโดยเร่งรัดปรับปรุงยกระดับสะพานปลาแห่งนี้ให้เป็นท่าเรือที่ได้มาตรฐานเป็นศูนย์กลางแหล่งสัตว์น้ําที่ทันสมัยสร้างความมั่นใจให้กับผู้บริโภคและถูกสุขอนามัย
เพื่อให้บริการแก่พี่น้องชาวประมงได้มากยิ่งขึ้นพร้อมดึงดูดนักท่องเที่ยวให้กลายเป็นแลนด์มาร์คที่สําคัญของ
จ.สมุทรปราการ
นายประภัตรกล่าวเพิ่มเติมว่าสะพานปลาสมุทรปราการมีเป้าหมายตามยุทธศาสตร์ที่จะเป็นศูนย์กลางการแปรรูปสัตว์น้ําเบื้องต้นของจังหวัดและเป็นสถานที่ขนถ่ายสัตว์น้ําสําหรับการประมงนอกน่านน้ําโดยมีการดําเนินงานตามนโยบายของรัฐบาลเช่นให้การส่งเสริมอาชีพประมงโดยการมีส่วนร่วมในการพัฒนาชุมชนประมงประสานงานกับสมาคมประมงปากน้ําในการพัฒนาอาชีพประมงตลอดจนการแก้ไขปัญหาการทําประมงผิดกฎหมาย(IUU)
เป็นต้นอย่างไรก็ตามการพัฒนานั้นจะต้องมีอุปกรณ์อํานวยความสะดวกที่ทันสมัยที่ใช้ในการลําเลียงขนถ่ายผลิตภัณฑ์สัตว์น้ําทางทะเลและเป็นศูนย์กลางการค้าส่งปลาทะเลเพื่อให้เป็นตลาดกลางสินค้าสัตว์น้ําทั้งทางเรือและทางบก
ในจังหวัดสมุทรปราการและจังหวัดใกล้เคียงนอกจากนี้ต้องมุ่งเน้นเรื่องของสุขอนามัยเนื่องจากกฎหมายควบคุมสุขอนามัยนั้นต้องได้มาตรฐานทําให้สะพานปลาเอกชนหลายแห่งที่ไม่ได้มาตรฐานปิดตัวไปซึ่งธุรกิจภาคประมงนับว่าสร้างรายได้ให้ประเทศมากถึง2.4แสนล้านบาทต่อปี
สําหรับสะพานปลาสมุทรปราการมีพื้นที่84ไร่เปิดดําเนินงานเมื่อวันที่20มิถุนายน2525โดยมีเรือประมงในพื้นที่จังหวัดสมุทรปราการที่ไปทําการประมงทั้งในบริเวณอ่าวไทยและในน่านน้ําประเทศเพื่อนบ้านนําสัตว์น้ําเข้ามาขนถ่ายและจําหน่ายผ่านสะพานปลาที่ผ่านมามีการดําเนินการปรับปรุงสุขอนามัยท่าเทียบเรือประมงท่าเทียบเรือประมงอาคารโรงประมูลและสิ่งอํานวยความสะดวกให้ได้มาตรฐานสุขอนามัยโดยมีการขยายท่าเทียบเรือประมงสําหรับขนถ่ายสัตว์น้ําจากเดิมความยาว177เมตรเป็น282เมตรพร้อมระบบบําบัดน้ําเสียระบบผลิตน้ําสะอาดและสิ่งอํานวยความสะดวกต่างๆ
รัฐบาลไทย-ข่าวทำเนียบรัฐบาล-กกท.เปิดให้นักกีฬาอาชีพและนักกีฬามวยลงทะเบียนยื่นขอรับการเยียวยาได้ถึง 31 พ.ค. นี้ [กระทรวงการท่องเที่ยวเเล้วกีฬา]
วันจันทร์ที่ 25 พฤษภาคม 2563
กกท.เปิดให้นักกีฬาอาชีพและนักกีฬามวยลงทะเบียนยื่นขอรับการเยียวยาได้ถึง 31 พ.ค. นี้ [กระทรวงการท่องเที่ยวเเล้วกีฬา]
กกท.เปิดให้นักกีฬาอาชีพและนักกีฬามวยลงทะเบียนยื่นขอรับการเยียวยาได้ถึง 31 พ.ค. นี้
ดร.ก้องศักด ยอดมณี ผู้ว่าการ การกีฬาแห่งประเทศไทย เปิดเผยว่า หลังจากกระทรวงการคลังเห็นชอบปลดล็อคให้กลุ่มนักกีฬา เเละนักมวย มีสิทธิ์ได้รับเงินเยียวยา5,000บาท เป็นเวลา3เดือน เหมือนกับกลุ่มอาชีพอิสระ เพราะนักกีฬาเข้าข่ายอยู่ในกลุ่มผู้ได้รับผลกระทบจากโควิด-19จนต้องหยุดฝึกซ้อมเเละเเข่งขันจนขาดรายได้ไปด้วย ซึ่ง กกท.เตรียมเสนอขอใช้เงินจากกองทุนพัฒนาการกีฬาเเห่งชาติ (บอร์ดกองทุนฯ) ราว159ล้านบาท เยียวยาบุคลากรกีฬา3กลุ่ม ทั้งกลุ่มเพื่อความเป็นเลิศ,กลุ่มอาชีพ เเละกลุ่มกีฬามวย โดยจะประชุมคณะกรรมกองทุนพัฒนากีฬาเเห่งชาติภายในมิถุนายนนี้
ซึ่งในการประชุมคณะกรรมการกีฬาอาชีพและคณะกรรมการกีฬามวย เมื่อวันที่18พ.ค. ที่ผ่านมา ได้พิจารณามาตรการกําหนดหลักเกณฑ์และเงื่อนไขการจ่ายเรียบร้อยแล้ว ส่วนนักกีฬาที่ได้รับสิทธิ์เยียวยา5,000บาท จากรัฐบาลไปเเล้ว จะไม่ได้เยียวยาในส่วนนี้
กลุ่มนักกีฬาบุคลากรกีฬาอาชีพ ได้เสนอกรอบวงเงินต่อบอร์ดกองทุนฯ ช่วยเหลือประมาณ106ล้านบาท เเละกลุ่มกีฬามวยอีก53ล้านบาท ซึ่งคาดว่าหลังจากการประชุมคณะกรรมการกองทุนพัฒนากีฬาแห่งชาติภายในเดือนมิถุนายนนี้ก็จะสามารถเบิกจ่ายให้กับนักกีฬาที่มีคุณสมบัติตามที่ระเบียบให้ความช่วยเหลือฯ กําหนดได้อย่างทั่วถึง
สําหรับนักกีฬาเป็นเลิศ ที่อยู่ในโครงการเตรียมนักกีฬาเพื่อควอลิไฟล์ไปโอลิมปิกเกมส์ และพาราลิมปิกเกมส์2020จะมีการปรับแผนและกระบวนการฝึกซ้อม กรณีที่ไม่สามารถมาฝึกซ้อมร่วมกันได้ ให้นักกีฬาฝึกซ้อมที่บ้านแทน (Train at Home)ซึ่งจะสามารถเบิกจ่ายค่าเบี้ยเลี้ยงได้ตามโครงการเก็บตัวฝึกซ้อมที่ กกท. วางแผนการเก็บตัวไว้ให้ ซึ่งเป็นงบประมาณเดิมที่มีอยู่แล้ว
ทั้งนี้ นักกีฬาอาชีพที่ตกหล่นหรือยังไม่ได้ขึ้นทะเบียนนักกีฬาอาชีพหรือมวย หรือต่ออายุบัตรนักกีฬา สามารถลงทะเบียนออนไลน์ได้ตั้งแต่บัดนี้เป็นต้นไปจนถึง31พฤษภาคม2563ส่วนสมาคมหรือสโมสรที่ได้รับผลกระทบสามารถยื่นคําร้องได้จนถึง31พฤษภาคม2563เช่นกัน สอบถามรายละเอียดเพิ่มเติ่มได้ที่02 186 7111ต่อ8542-8544
รัฐบาลไทย-ข่าวทำเนียบรัฐบาล-ก.อุตฯ จัดงาน SEZ ครั้งที่ 2 เพื่อประชาสัมพันธ์โครงการเขตพัฒนาเศรษฐกิจพิเศษในพื้นที่จังหวัดตาก สร้างการรับรู้-กระตุ้นการมีส่วนร่วม พัฒนาจังหวัดตากให้เป็นประตูแห่งโอกาสเชื่อมโยงกับป
วันพุธที่ 31 กรกฎาคม 2562
ก.อุตฯ จัดงาน SEZ ครั้งที่ 2 เพื่อประชาสัมพันธ์โครงการเขตพัฒนาเศรษฐกิจพิเศษในพื้นที่จังหวัดตาก สร้างการรับรู้-กระตุ้นการมีส่วนร่วม พัฒนาจังหวัดตากให้เป็นประตูแห่งโอกาสเชื่อมโยงกับป
จังหวัดตาก : 31 ก.ค.62 – กระทรวงอุตสาหกรรม โดยสํานักงานปลัดกระทรวงอุตสาหกรรม จัดงาน Special Economic Zone Talk หรือ SEZ Talk ครั้งที่ 2 ณ โรงแรมเวียงตากริเวอร์ไซด์ ภายใต้หัวข้อ “อนาคตจังหวัดตาก กับ เขตพัฒนาเศรษฐกิจพิเศษ”
จังหวัดตาก : 31 ก.ค.62 – กระทรวงอุตสาหกรรม โดยสํานักงานปลัดกระทรวงอุตสาหกรรม จัดงาน Special Economic Zone Talk หรือ SEZ Talk ครั้งที่ 2 ณ โรงแรมเวียงตากริเวอร์ไซด์ ภายใต้หัวข้อ “อนาคตจังหวัดตาก กับ เขตพัฒนาเศรษฐกิจพิเศษ” เพื่อประชาสัมพันธ์โครงการให้เป็นที่รับทราบต่อกลุ่มผู้ประกอบการ นักลงทุน ประชาชนในพื้นที่ และสร้างความรู้ ความเข้าใจ ก่อให้เกิดความมีส่วนร่วมและมองเห็นโอกาสในการพัฒนาไปพร้อมกับเขตพัฒนาเศรษฐกิจพิเศษ
นางเบญจมาพร เอกฉัตร ผู้ตรวจราชการกระทรวงอุตสาหกรรม กล่าวในการเป็นประธานเปิดงานเสวนา “Special Economic Zone Talk หรือ SEZ Talk ครั้งที่ 2” ภายใต้หัวข้อ“อนาคตจังหวัดตาก กับเขตพัฒนาเศรษฐกิจพิเศษ”โดยได้เน้นย้ําถึงความสําคัญของโครงการ และโอกาสในการพัฒนาที่จะเกิดขึ้นในพื้นที่ โดยมีนายสมชัย กิจเจริญรุ่งโรจน์ รองผู้ว่าราชการจังหวัดตาก เป็นผู้กล่าวรายงานถึงข้อเสนอแนะในการพัฒนาจังหวัดตาก เพื่อสร้างเศรษฐกิจและยกระดับคุณภาพชีวิตของชาวจังหวัดตาก ให้แข็งแกร่งทัดเทียมกับจังหวัดใหญ่อื่นๆ
นอกจากนี้ ได้มีการบรรยายในหัวข้อ “เขตพัฒนาเศรษฐกิจพิเศษจังหวัดตาก โอกาสทองธุรกิจสําหรับทุกคน” โดย นายเติมทรัพย์ เตละกุล นักวิเคราะห์นโยบายและแผนเชี่ยวชาญ รักษาราชการแทนผู้อํานวยการกองยุทธศาสตร์การพัฒนาพื้นที่ เพื่อให้ผู้เข้าร่วมงานได้ทราบถึงภาพรวมของโครงการเขตพัฒนาเศรษฐกิจพิเศษ สิทธิประโยชน์และมาตรการส่งเสริมต่างๆจากทางภาครัฐ รวมไปถึงความคืบหน้าโครงการ ทิศทางการพัฒนาในอนาคตทั้งในด้านเศรษฐกิจและโครงสร้างพื้นฐานในจังหวัดตาก
จากนั้นเป็นการเสวนา SEZ Talk “เขตพัฒนาเศรษฐกิจพิเศษตาก: Gate to the Future” มีผู้ร่วมเสวนาประกอบด้วย นายประเสริฐ จึงกิจรุ่งโรจน์ ประธานหอการค้าจังหวัดตาก นายปิยะ เคนขยัน นายกสมาคมสมาพันธ์ท่องเที่ยวภาคเหนือจังหวัดตาก นายอํานาจ นันทหาร ประธานสมาคมการค้าเครือข่ายธุรกิจเขตพัฒนาเศรษฐกิจพิเศษตาก (Biz Club SEZ Tak) ประธาน Biz Club ภาคเหนือ และรองประธาน Biz Club Thai นายเติมทรัพย์ เตละกุล นักวิเคราะห์นโยบายและแผนเชี่ยวชาญ รักษาราชการแทนผู้อํานวยการกองยุทธศาสตร์การพัฒนาพื้นที่ สํานักงานสภาพัฒนาการเศรษฐกิจและสังคมแห่งชาติ ดําเนินการอภิปรายโดย นายอภิชัย สมบูรณ์ปกรณ์ หัวหน้าโครงการประชาสัมพันธ์เขตพัฒนาเศรษฐกิจพิเศษในเชิงพื้นที่ โดยการเสวนาได้สะท้อนแนวคิด มุมมองจากทางภาคเอกชน ประชาชนที่มีต่อเขตพัฒนาเศรษฐกิจ ทั้งข้อติดขัด ข้อเสนอแนะ แนวทางในการแก้ไขพัฒนา ซึ่งต้องการให้ภาครัฐเร่งขับเคลื่อนในทุกๆด้าน รวมทั้งส่งเสริมกลุ่มธุรกิจที่สอดคล้องกับการค้าชายแดนไทย-เมียนมา และผู้ประกอบการ SME ชาวไทยในพื้นที่ให้ได้รับโอกาสอย่างเท่าเทียม ปลดล็อคจังหวัดตากให้พัฒนาไปพร้อมกับเขตพัฒนาเศรษฐกิจพิเศษได้อย่างเต็มศักยภาพ
รัฐบาลไทย-ข่าวทำเนียบรัฐบาล- กระทรวงยุติธรรม จัดเวทีพูดคุย เรื่อง "Bitcoin กับมาตรการในการกำกับดูแล"
วันจันทร์ที่ 5 มีนาคม 2561
กระทรวงยุติธรรม จัดเวทีพูดคุย เรื่อง "Bitcoin กับมาตรการในการกํากับดูแล"
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานการประชุมเชิงปฏิบัติการ ในหัวข้อ Bitcoin กับมาตรการในการกํากับดูแล
ในวันเสาร์ที่ ๓ มีนาคม ๒๕๖๑ เวลา ๑๑.๐๐ น. ณ ห้องรับรองกระทรวงยุติธรรม อาคารราชบุรีดิเรกฤทธิ์ ศูนย์ราชการเฉลิมพระเกียรติฯ พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานการประชุมเชิงปฏิบัติการ ในหัวข้อ Bitcoin กับมาตรการในการกํากับดูแล โดยมีผู้ทรงคุณวุฒิจากหน่วยงานที่เกี่ยวข้องเข้าร่วมการเสวนา ประกอบด้วย พันเอก ดร.เศรษฐพงศ์ มะลิสุวรรณ รองประธานกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ศาสตราจารย์พิเศษกิติพงศ์ อุรพีพัฒนพงศ์ ประธานกรรมการ บริษัท เบเคอร์ แอนด์ แม็คเคนซี่ จํากัด และคณะกรรมการผู้ทรงคุณวุฒิด้านกฎหมายแพ่งและพาณิชย์ในคณะกรรมการพัฒนาการบริหารงานยุติธรรมแห่งชาติ ดร.วชิรา อารมย์ดี ผู้ช่วยผู้ว่าการ สายตลาดการเงิน ธนาคารแห่งประเทศไทย และนางทิพยสุดา ถาวรามร รองเลขาธิการคณะกรรมการกํากับหลักทรัพย์และตลาดหลักทรัพย์ ซึ่งมีคณะผู้บริหารกระทรวงยุติธรรม ผู้แทนจากหน่วยงานที่เกี่ยวข้องและผู้ที่สนใจเข้าร่วมฟังในครั้งนี้ด้วย
ในการนี้ รองนายกรัฐมนตรีและรัฐมนตรีว่าการกระทรวงยุติธรรม กล่าวว่า กระทรวงยุติธรรม เป็นหน่วยงานที่มีภารกิจในการป้องกันอาชญากรรมเพื่อสร้างความปลอดภัยในสังคม และมีส่วนช่วยสร้างการรับรู้ เพื่อป้องกันการหลอกลวงของประชาชน รวมถึงเตรียมความพร้อมด้านกฎหมายเพื่อรองรับการเปลี่ยนแปลงรูปแบบธุรกรรมทางการเงินของโลก โดยต้องเร่งสร้างความเข้าใจเกี่ยวกับเทคโนโลยี Blockchain และสกุลเงินดิจิทัล ให้แก่ประชาชนได้รับทราบอย่างถูกต้อง เพื่อสร้างความตระหนักรู้ถึงความสําคัญ โอกาส ความเสี่ยง และผลกระทบที่อาจจะเกิดขึ้น จากนวัตกรรมทางการเงินประเภทนี้ ซึ่งเราต้องเรียนรู้และปรับตัวให้ทันกับเทคโนโลยียุคดิจิทัลให้ได้อย่างสมดุล และมีสามัญสํานึกที่ดีในการใช้เทคโนโลยีเหล่านั้นให้เกิดประโยชน์
รัฐบาลไทย-ข่าวทำเนียบรัฐบาล-ประกันสังคมแจงกรณีรัฐบาลค้างชำระเงินสมทบไม่เป็นความจริง
วันพฤหัสบดีที่ 29 มีนาคม 2561
ประกันสังคมแจงกรณีรัฐบาลค้างชําระเงินสมทบไม่เป็นความจริง
ประกันสังคมแจงกรณีรัฐบาลค้างชําระเงินสมทบไม่เป็นความจริง
นายสุรเดช วลีอิทธิกุล เลขาธิการสํานักงานประกันสังคม ชี้แจงกรณีมีข่าวว่ารัฐบาลไม่ได้ตั้งงบประมาณสมทบกองทุนประกันสังคมตามกฎหมายถึง 200,000 ล้านบาท มา 3 ปีแล้ว โดยยืนยันว่าไม่เป็นความจริงแต่อย่างใด โดยรัฐบาลปัจจุบันตั้งงบประจําปีครบทุกปี หนี้ที่เกิดขึ้นตามข่าว มีการสะสมกันมาหลายรัฐบาลแล้ว และรัฐบาลชุดปัจจุบันมีความจําเป็นที่จะต้องจัดสรรงบให้ทุกภาคส่วนอย่างสมดุลโดยเฉพาะอย่างยิ่งสําหรับคนจน ส่วนรัฐบาลใดจะรับผิดชอบและปฏิบัติตามกฎหมายมากน้อยแค่ไหน ขอให้ประชาชนพิจารณาเรื่องนี้อย่างละเอียดถี่ถ้วน
เลขาธิการสํานักงานประกันสังคมยังกล่าวอีกว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี เข้ามาบริหารประเทศ ตั้งแต่พฤษภาคม 2557 ได้ให้ความสําคัญกับระบบประกันสังคมเป็นอย่างมาก โดยจัดสรรงบเงินอุดหนุนเพื่อเป็นเงินสมทบกองทุนประกันสังคมฝ่ายรัฐบาลเพิ่มขึ้นในปี 2558-2561 อย่างต่อเนื่อง ปัจจุบันรัฐบาลมีเงินค้าง ในระบบประกันสังคม จํานวนประมาณ 66,000 ล้านบาทซึ่งเป็นหนี้ค้างมาตั้งแต่รัฐบาลก่อน ๆ และสํานักงานประกันสังคมขอยืนยันว่ารัฐบาลชุดปัจจุบัน จ่ายเงินสมทบกองทุนประกันสังคมมากกว่ารัฐบาลทุกชุดที่ผ่านมา
อนึ่ง กรณีเพจดังกุข่าวรัฐบาลยืมเงินประกันสังคม 2 แสนล้านบาท สํานักงานประกันสังคมขอยืนยันว่าไม่เป็นความจริงและได้ร้องทุกข์กล่าวโทษต่อพนักงานสอบสวนสถานีตํารวจภูธรเมืองนนทบุรีในความผิดฐานหมิ่นประมาท แล้วเมื่อวันที่ 15 มีนาคม 2561
-------------------------
รัฐบาลไทย-ข่าวทำเนียบรัฐบาล-หารือกับนิวซีแลนด์
วันจันทร์ที่ 24 กรกฎาคม 2560
หารือกับนิวซีแลนด์
เอกอัครราชทูตนิวซีแลนด์ ประจําประเทศไทย(H.E. MR. Ben King) พร้อมด้วยรัฐมนตรีการค้านิวซีแลนด์ (นายท็อดด แมคเคลย์) และคณะ เข้าเยี่ยมคารวะเพื่อหารือความร่วมมือด้านการศึกษาระหว่างไทยกับนิวซีแลนด์
เมื่อเช้าวันนี้ (24 ก.ค. 60) เวลา 10.00 น. ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ ให้การต้อนรับเอกอัครราชทูตนิวซีแลนด์ ประจําประเทศไทย (H.E. MR. Ben King) พร้อมด้วยรัฐมนตรีการค้านิวซีแลนด์ (นายท็อดด แมคเคลย์) และคณะเข้าเยี่ยมคารวะเพื่อหารือความร่วมมือด้านการศึกษาระหว่างไทยกับนิวซีแลนด์ ณ ห้องประชุมโกวิท วรพิพัฒน์ อาคารรัชมังคลาภิเษก ชั้น 3 กระทรวงศึกษาธิการ
อรพรรณ ฤทธิ์มั่น, บัลลังก์ โรหิตเสถียร: สรุป/รายงาน
ยุทธพงศ์ เลือกกลั่นดี: ถ่ายภาพ
ขอบคุณข้อมูล:สํานักความสัมพันธ์ต่างประเทศ สป.
รัฐบาลไทย-ข่าวทำเนียบรัฐบาล-เปิดศูนย์ Innogineer Studio คณะวิศวกรรมศาสตร์ ม.มหิดล
วันจันทร์ที่ 18 มีนาคม 2562
เปิดศูนย์ Innogineer Studio คณะวิศวกรรมศาสตร์ ม.มหิดล
ศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ เป็นประธานเปิดศูนย์ Innogineer Studio คณะวิศวกรรมศาสตร์ มหาวิทยาลัยมหิดล ศาลายา
ศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการเป็นประธานเปิดศูนย์ Innogineer Studio คณะวิศวกรรมศาสตร์ มหาวิทยาลัยมหิดล ศาลายาเมื่อวันพุธที่ 13 มีนาคม 2562ณ อาคาร 3 คณะวิศวกรรมศาสตร์ มหาวิทยาลัยมหิดล ศาลายาโดยมี ผศ.ดร.จักรกฤษณ์ ศุทธากรณ์ คณบดีคณะวิศวกรรมศาสตร์ มหาวิทยาลัยมหิดล, ดร.สักกเวท ยอแสง หัวหน้างานส่งเสริมเศรษฐกิจดิจิทัล สถาบันส่งเสริมวิสาหกิจเริ่มต้น สํานักงานส่งเสริมเศรษฐกิจดิจิทัล, นายอภิโชค ประเสริฐรุ่งเรือง กรรมการบริหารและผู้ร่วมก่อตั้งบริษัท Airportels จํากัด ตลอดจนผู้บริหารมหาวิทยาลัยมหิดล คณาจารย์ และนักศึกษา เข้าร่วมงาน
ศาสตราจารย์คลินิก นพ.อุดม คชินทรกล่าวว่า เป็นที่ทราบกันดีว่าในปัจจุบัน Technology Disruption ทําให้เกิดการเปลี่ยนแปลงด้านต่าง ๆ อย่างรวดเร็ว ในขณะเดียวกันก็ส่งผลให้การเรียนรู้ของคนเปลี่ยนแปลงไปจากเดิมอย่างสิ้นเชิง มหาวิทยาลัยซึ่งเป็นหน่วยงานที่มีบทบาทสําคัญในภาคการศึกษาจึงต้องเข้ามาร่วมกันพัฒนาประเทศ ทั้งการผลิตและสร้างนวัตกรรมเพื่อนําพาประเทศให้หลุดพ้นจากกับดักประเทศรายได้ปานกลาง, ปรับเปลี่ยนรูปแบบการเรียนรู้ให้มีเป้าหมายชัดเจน นําความรู้ไปสร้างนวัตกรรม, การเพิ่มขีดความสามารถในการแข่งขัน, ลดการนําเข้าจากต่างประเทศ เป็นต้น
สําหรับมหาวิทยาลัยมหิดล ได้มีการพัฒนาและจัดตั้งศูนย์ Innogineer Studioที่มีอุปกรณ์และเครื่องมือครบครัน พร้อมทั้งมีเครือข่ายความร่วมมือกับหลายภาคส่วนโดยศูนย์ Innogineer Studio ได้รับการออกแบบเป็นสถานที่ให้ผู้เชี่ยวชาญเก่ง ๆ ได้มาแบ่งปันความรู้เกี่ยวกับการสร้างนวัตกรรมและผลิตภัณฑ์ต่าง ๆ เพื่อสร้างมาตรฐานการบริการและผลิตภัณฑ์ที่มีมูลค่าเพิ่มสูงขึ้นนับเป็นการดําเนินงานเพื่อเตรียมกําลังคนในอนาคตข้างหน้า สอดคล้องกับการยกระดับเศรษฐกิจของประเทศให้สามารถแข่งขันกับนานาชาติได้ และทําให้เรามีความเป็นอยู่และคุณภาพชีวิตที่ดีขึ้น
ผศ.ดร.จักรกฤษณ์ ศุทธากรณ์กล่าวว่า ศูนย์ Innogineer Studioจัดตั้งขึ้นจากแนวคิดในการสร้าง “สังคมนวัตกรรมและผู้ประกอบการ” ให้ประเทศไทยสามารถเพิ่มมูลค่าของผลิตภัณฑ์ด้วยนวัตกรรม จาก SMEs สู่ Startupโดยบ่มเพาะความรู้ ปลูกฝังความเป็นผู้ประกอบการ (Entrepreneurial Mindset) และทักษะด้านเทคนิคชั้นสูง (Technical and Hand-on Skills) ให้กับนักศึกษา เมคเกอร์ สตาร์ทอัพ วิศวกร และนักวิจัยสาขาต่าง ๆ นอกจากนี้ ยังใช้เป็นพื้นที่สําหรับบุคคลทั่วไปเข้ามาใช้บริการได้อย่างอิสระ พร้อมปลดปล่อยจินตนาการในการสร้างสรรค์ผลงานร่วมกัน
ภายในศูนย์ Innogineer Studio ประกอบด้วย Mechanical Studio, Electric Studio, Assembly Studio, Prototyping Studio, Machine Studio, Gallery Room, Co-working Space และ Meeting Room รวมทั้งมี Innogineer Studio Shop สําหรับจัดแสดงโชว์ผลงานนวัตกรรมต่าง ๆ ที่ได้ยื่นจดทะเบียนทรัพย์สินทางปัญญา ซึ่งคาดว่าจะดึงดูดคนเข้ามาใช้บริการต่อปีจํานวนมาก และเป็นศูนย์ที่มีบทบาทสําคัญในการสร้างแรงบันดาลใจและต่อยอดนวัตกรรมอย่างต่อเนื่อง รวมทั้งยกระดับความร่วมมือระหว่างธุรกิจอุตสาหกรรมกับเมคเกอร์และคนรุ่นใหม่ในการพัฒนาผลิตภัณฑ์สู่ตลาดต่อไป
Writtenbyอรพรรณ ฤทธิ์มั่น
Photo Creditยุทธพงศ์ เลือกกลั่นดี
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-นายกรัฐมนตรี พร้อมร่วมมือกับอาเซียน ยกระดับการบริหารงานภาครัฐในทุกมิติ
วันศุกร์ที่ 23 สิงหาคม 2562
นายกรัฐมนตรี พร้อมร่วมมือกับอาเซียน ยกระดับการบริหารงานภาครัฐในทุกมิติ
นายกรัฐมนตรี พร้อมร่วมมือกับอาเซียน ยกระดับการบริหารงานภาครัฐในทุกมิติ
วันนี้ (23 สิงหาคม 2562) เวลา 09.00 น. ณ ห้องสีม่วง ตึกไทยคู่ฟ้า ทําเนียบรัฐบาล คณะผู้นําภาคราชการพลเรือนอาเซียนและเลขาธิการอาเซียน เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเดินทางเยือนประเทศไทยเพื่อเข้าร่วมประชุมผู้นําภาคราชการพลเรือนอาเซียนอย่างไม่เป็นทางการ ครั้งที่ 3 (The 3rd Heads of Civil Service Retreat) โดยมีนายวิษณุ เครืองาม รองนายกรัฐมนตรีเข้าร่วมด้วย สรุปสาระสําคัญการหารือ ดังนี้
นายกรัฐมนตรียินดีต้อนรับคณะผู้นําภาคราชการพลเรือนอาเซียนและเลขาธิการอาเซียน ในโอกาสเดินทางเยือนไทยเพื่อเข้าร่วมประชุมผู้นําภาคราชการพลเรือนอาเซียนอย่างไม่เป็นทางการ ครั้งที่ 3 (The 3rd Heads of Civil Service Retreat) นายกรัฐมนตรีกล่าวชื่นชมความร่วมมืออาเซียนด้านกิจการราชการพลเรือน (ACCSM) ที่มีการดําเนินงานและผลลัพธ์ที่เป็นรูปธรรมอย่างต่อเนื่อง รวมถึงมีการขยายความร่วมมือไปยังประเทศอาเซียนบวกสาม และประเทศคู่เจรจาอื่น ๆ โดยประเทศไทยให้ความสําคัญกับการพัฒนาข้าราชการพลเรือน เพราะเป็นส่วนสําคัญในการขับเคลื่อนการบริหารราชการ การพัฒนาประเทศ และเป็นส่วนสําคัญในการสร้างความร่วมมือระดับภูมิภาค ทั้งนี้ รัฐบาลไทยมีนโยบายในการพัฒนาระบบราชการให้มีประสิทธิภาพ ประสิทธิผล โปร่งใส ตรวจสอบได้ และมีธรรมาภิบาล รวมทั้ง เชื่อว่า ข้าราชการในปัจจุบันต้องมีความรู้ในทุกประเด็นสําคัญ ทั้งเรื่องความมั่นคง เศรษฐกิจ และด้านสังคม ที่เป็นเสาหลักของอาเซียน และนําความรู้มาบูรณาการเพื่อประโยชน์ในการแก้ไขปัญหาได้อย่างยั่งยืน
รองนายกรัฐมนตรี ขอบคุณที่นายกรัฐมนตรีให้การต้อนรับคณะผู้นําภาคราชการพลเรือนอาเซียน ซึ่งเป็นหุ้นส่วนความร่วมมือกันมายาวนานกว่า 40 ปี ด้วยวัตถุประสงค์ที่จะสนับสนุนความร่วมมือในภูมิภาคให้มีประสิทธิภาพ ประสิทธิผล และโปร่งใส โดยในโอกาสเข้าร่วมประชุมผู้นําภาคราชการพลเรือนอาเซียนอย่างไม่เป็นทางการครั้งนี้ เป็นการยกระดับการบริหารทรัพยากรบุคคลภาครัฐของประเทศสมาชิกอาเซียนให้เท่าทันต่อกระแสการเปลี่ยนแปลงในยุคดิจิทัล
คณะผู้นําภาคราชการพลเรือนอาเซียนเห็นพ้องที่จะกระชับความร่วมมือด้านทรัพยากรบุคคลของภาครัฐ โดยเฉพาะการส่งเสริมบทบาทขององค์กรด้านการบริหารทรัพยากรบุคคลภาครัฐของประเทศสมาชิกอาเซียน การสร้างกลไกการบริหารทรัพยากรบุคคลภาครัฐเพื่อรองรับความร่วมมือสาขาต่าง ๆ ภายในภูมิภาคอาเซียน
โอกาสนี้ นายกรัฐมนตรีแสดงความยินดีและชื่นชมที่จะมีการลงนามถ้อยแถลงอาเซียนว่าด้วยการส่งเสริมธรรมาภิบาลและการเร่งยกระดับภาคราชการพลเรือนในยุคดิจิทัล เพื่อขับเคลื่อนระบบราชการให้มีประสิทธิภาพ และพร้อมรับการเปลี่ยนแปลงและสถานการณ์ความท้าทายต่าง ๆ ที่เกิดขึ้น ทั้งนี้ ได้อวยพรให้การประชุมผู้นําภาคราชการพลเรือนอาเซียนอย่างไม่เป็นทางการ ครั้งที่ 3 ประสบผลสําเร็จ เพื่อเป็นประโยชน์ต่อประชาชน และส่วนรวมต่อไป
*****************
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมเป็นวิทยากรบรรยายในหัวข้อ “เทคโนโลยีดิจิทัลกับการพัฒนาประเทศอย่างยั่งยืน” ในงาน “AFS Forum : มุมมองนักเรียนเก่า AFS กับการพัฒนาประเทศ”
วันจันทร์ที่ 18 มีนาคม 2562
รมว.กระทรวงดิจิทัลฯ ร่วมเป็นวิทยากรบรรยายในหัวข้อ “เทคโนโลยีดิจิทัลกับการพัฒนาประเทศอย่างยั่งยืน” ในงาน “AFS Forum : มุมมองนักเรียนเก่า AFS กับการพัฒนาประเทศ”
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นวิทยากรบรรยาย ในหัวข้อ “เทคโนโลยีดิจิทัลกับการพัฒนาประเทศอย่างยั่งยืน” ภายในงาน “AFS Forum : มุมมองนักเรียนเก่า AFS กับการพัฒนาประเทศ” เมื่อวันที่ 15 มีนาคม 2562 ณ หอประชุมเอเอฟเอส มูลนิธิเอเอฟเอส ประเทศไทย จ.นนทบุรี ซึ่งมูลนิธิการศึกษาและวัฒนธรรมสัมพันธ์ไทยนานาชาติ (เอเอฟเอส ประเทศไทย) ได้จัดกิจกรรมพิเศษ “AFS Networking Forum” เพื่อส่งเสริมให้นักเรียนเก่าเอเอฟเอสจากรุ่นที่ 1 จนถึงปัจจุบัน และอาสาสมัคร AFS ได้พบปะและกระชับความสัมพันธ์ระหว่างกัน โดย ดร.พิเชฐฯ กล่าวว่า การจะพัฒนาประเทศไปพร้อมกับการเปลี่ยนแปลงของเทคโนโลยี จะต้องเริ่มต้นจากการเรียนรู้ผ่านเครือข่ายอินเตอร์เน็ต โดยกระทรวงดิจิทัลฯ มีโครงการหลักคือ โครงการเน็ตประชารัฐ ซึ่งปัจจุบันมีประชาชนให้ความสนใจเข้าร่วมเป็นเครือข่ายเน็ตอาสาประชารัฐที่เพิ่มสูงขึ้น เพื่อนําพาเทคโนโลยีสู่การพัฒนาชุมชนให้มีความเข้มแข็งต่อไปได้ นอกจากนี้ กระทรวงฯ ยังมีโครงการต่างๆ ที่ให้ความสําคัญกับการพัฒนาเยาวชนด้วยดิจิทัล ไม่ว่าจะเป็น โครงการ Coding Thailand โครงการ EEC Start Up Hub เป็นต้น
*************************
รัฐบาลไทย-ข่าวทำเนียบรัฐบาล-ฐานะการคลังของรัฐบาลในช่วง 11 เดือนแรกของปีงบประมาณ 2562 (ตุลาคม 2561 – สิงหาคม 2562)
วันพุธที่ 18 กันยายน 2562
ฐานะการคลังของรัฐบาลในช่วง 11 เดือนแรกของปีงบประมาณ 2562 (ตุลาคม 2561 – สิงหาคม 2562)
ฐานะการคลังของรัฐบาลตามระบบกระแสเงินสดในช่วง 11 เดือนแรกของปีงบประมาณ 2562 (ตุลาคม 2561 – สิงหาคม 2562) รัฐบาลมีรายได้นําส่งคลังทั้งสิ้น จํานวน 2,309,857 ล้านบาท ในขณะที่มีการเบิกจ่ายเงินงบประมาณทั้งสิ้น จํานวน 2,754,463 ล้านบาท
ฐานะการคลังของรัฐบาลในช่วง 11 เดือนแรกของปีงบประมาณ 2562 (ตุลาคม 2561 – สิงหาคม 2562)
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ฐานะการคลังของรัฐบาลตามระบบกระแสเงินสดในช่วง 11 เดือนแรกของปีงบประมาณ 2562 (ตุลาคม 2561 – สิงหาคม 2562) รัฐบาลมีรายได้นําส่งคลังทั้งสิ้น จํานวน 2,309,857 ล้านบาท ในขณะที่มีการเบิกจ่ายเงินงบประมาณทั้งสิ้น จํานวน 2,754,463 ล้านบาท รัฐบาลได้กู้เงินเพื่อชดเชยการขาดดุล จํานวน 348,978 ล้านบาท ส่งผลให้เงินคงคลัง ณ สิ้นเดือนสิงหาคม 2562 มีจํานวนทั้งสิ้น 512,274 ล้านบาท
Government’s Fiscal Balance Report: The First 11 Months of Fiscal Year 2019 (October 2018 – August 2019)
Mr. Lavaron Sangsnit, Director–General of the Fiscal Policy Office and Ministry of Finance’s Spokesperson stated that in the first 11 months of fiscal year 2019 (October 2018 – August 2019), the government has received 2,309,857 million baht in revenue. The government budget disbursement was at 2,754,463 million baht. To finance such deficit, the government has borrowed 348,978 million baht. Therefore, the treasury reserve at the end of August 2019 was at 512,274 million baht.